Napad NOVJ na Jablanicu 1943.
Napad NOVJ na Jablanicu 1943. godine je bio jedan u nizu napada na italijanske garnizone u dolini Neretve februara 1943. godine. Na garnizon su napadali delovi 2. proleterske divizije NOVJ, a branili su ga delovi italijanske divizije Murđe. Tokom ovog partizanskog napada garnizon Jablanica je osvojen, a veći deo italijanske posade je ubijen ili zarobljen.

Bitka za Jablanicu je deo bitke na Neretvi, koja je vođena tokom februara i marta 1943.

Pozadina 

16. 2. 1943. Na putu s. Jablanica - s. Drežnica jedinice 2. proleterske udarne divizije NOVJ razbile 1. bataljon 260. puka italijanske divizije Murđe, koji se kretao uz Neretvu, i zauzele italiianska uporišta Drežnicu i Grabovicu (kod Mostara). Poginulo je 86, a zarobljeno 286 italijanskih vojnika, dok su jedinice NOVJ imale 12 ranjenih.

Tok bitke 

21. februara 1943. godine Komanda 6. italijanskog korpusa je izvestila o veoma teškom stanju na sektoru divizije Murđe, konstatujući da je veza sa garnizonom u Jablanici prekinuta:

21. februara Komanda divizije Murđe ponavlja obaveštava nadležnu komandu o stanju odsečenog garnizona Jablanica:

Istog dana, udružene osovinske snage iz Mostara i Sarajeva su krenule u pomoć okruženom italijanskom garnizonu u Jablanici. Nemačka 718. divizija, ojačana snagama NDH i podržavana tenkovima i avijacijom, nastupala je preko Prozora i Konjica. Snage italijanskog 6. armijskog korpusa, zajedno sa četnicima, nastupali su iz Mostara obema obalama Neretve. 22. februara Viša komanda italijanskih snaga Slovenija-Dalmacija javlja da garnizon Jablanica još uvek odoleva, i da im uskoro stiže pomoć:

Ipak, italijanski garnizon nije izdržao. 22. februara, posle borbe koja je trajala dva dana i dve noći, 4. proleterska crnogorska brigada prinudila je na predaju delove 1. bataljona 259. puka italijanske divizije Murđe i manji broj domobrana i žandarma i zauzela Jablanicu (kod Mostara). Divizija Murđe je imala 33 mrtva i 164 zarobljena. Partizani su tako izbili na Neretvu frontom dugim oko 80 kilometara, ovladavši svim mostovima između Mostara i Konjica.

Već 22. februara je oko 1500 četnika pod italijanskom komandom napalo delove 2. proleterske divizije kod Jablanice. U izveštaju od 23. februara, italijanska komanda je još uvek bila ubeđena da "garnizon Jablanica snažno odolijeva." 25. februara, italijanska komanda naslućuje pad svog garnizona:

Konačno, 26. februara italijanska komanda zaključuje da je italijanski garnizon u Jablanici savladan:

Reference

Vidi još 
 Bitka na Neretvi
 Divizija Murđe
 Napadi na garnizone NDH

Bitka na Neretvi
Napadi na garnizone NDH
Napadi na utvrđene gradove u Narodnooslobodilačkoj borbi
NOB u 1943.
Bosna i Hercegovina u Drugom svjetskom ratu
Borbe između NOVJ i Italijana
Borbe između NOVJ i snaga NDH